Bolšoi-teatteri
Nykyinen teatteritalo on vuodelta 1856. Se uusittiin perusteellisesti kuusi vuotta kestäneessä remontissa, joka valmistui vuonna 2011. Samalla paikalla on ollut teatteri 1700-luvulta asti. Teatterirakennus ja sen edessä oleva Apollon patsas on kuvattu sadan ruplan setelissä.
Mosselprom (rakennus)
Arkkitehtuurin historioitsijan Denis Romodinin mukaan ennen Moskovan paloa vuonna 1812 tällä tontilla sijaitsi Pyhän Johanneksen puukirkko pappiloineen. Tulipalon jälkeen tuhoutunutta rakennusta ja seurakuntaa ei uusittu, ja kaupungin viranomaiset möivät vapautuneen tontin yksityishenkilöille. Vuoteen 1817 tässä oli useita pieniä kivirakennuksia ja yhdessä niistä vuosina 1818–1819 asui kuuluisan näyttelijän Pavel Moltšanovin isä perheineen.